AIVOLIITON MALLITEKSTI AVUSTUSTEN HAKEMISEEN

Kun yhdistys hakee taloudellista tukea liikuntatoimintaansa, pyydetään hakemukseen yleensä perusteluja avustuksen myöntämiselle. Joissain tapauksissa perustelut tulee kirjoittaa suoraan hakemukseen, toisinaan ne voi esittää erillisessä liitteessä.

Alta löydät Aivoliiton mallitekstin perusteluihin. Yhdistys voi käyttää sitä sellaisenaan liitteenä. Täydennä tyhjiin kohtiin yhdistystäsi koskevat tiedot tai kopio ja muokkaa siitä sopivia tekstejä suoraan hakemukseen.

Lisätietoja ja apua tekstien muokkaamiseen saat Aivoliiton liikuntatyöntekijältä tai oman alueesi järjestösuunnittelijalta.

Mallitekstiä voit hyödyntää myös muissa tilanteissa, kun haluat tuoda esille yhdistyksen liikuntatoiminnan erityispiirteitä.

**YHDISTYKSEN LIIKUNTATOIMINTA**

      /      20

      on Aivoliitto ry:n jäsenyhdistys. Yhdistys tarjoaa matalan kynnyksen liikuntaa niille, jotka liikkuvat terveytensä kannalta liian vähän tai jotka eivät syystä tai toisesta voi osallistua kunnan tai seurojen järjestämiin liikuntaryhmiin. Heillä voi olla erityisiä tarpeita, jotka vaativat liikunnan soveltamista. Näitä erityispiirteitä ovat muun muassa fyysiset rajoitteet ja kognitiiviset haasteet, kuten puhevamma tai keskittymisvaikeudet.

Sairastaneella on aivoverenkiertohäiriön (AVH) jälkeen usein vaikeuksia palata aikaisempaan liikuntaan ja riski syrjäytymiseen on suurentunut. Vertaisryhmässä liikkuminen lisää rohkeutta ja tuo turvaa sekä vähentää yksinäisyyttä. Liikunnalla on tärkeä rooli myös kuntoutumisessa ja osallisuuden tukemisessa.

Yhdistyksen liikunnan yhteyshenkilö

nimi:

yhteystiedot:

*Aivoliitto on kansanterveys-, vammais- ja potilasjärjestö, joka tukee edustamiensa ryhmien arjessa selviytymistä. Aivoliitto edustaa aivoverenkiertohäiriön sairastaneita ja heidän läheisiään sekä perheitä, joiden lapsella tai nuorella on kielellinen erityisvaikeus. Liittoon kuuluu 27 AVH-yhdistystä ja 18 kielellinen erityisvaikeus -yhdistystä. Aivoliitto edistää liikunnan tasa-arvoa, esteettömyyttä ja saavutettavuutta. Liikunta on Aivoliiton sääntöjen edellyttämää toimintaa ja sillä on merkittävä rooli yhdistysten vertaistoiminnassa.*